Hof sê nee vir hidrobreking | Maroela Media
Hof sê nee vir hidrobreking
Die Oos-Kaapse hooggeregshof in Grahamstad het vandeesweek beslis dat die regulasies wat in 2015 deur Mosebenzi Zwane, minister van minerale bronne, gepromulgeer is om hidrobreking te beheer, tersyde gestel moet word.
"Die regering se planne om met 'n skaliegasbedryf by wyse van hidrouliese breking voort te gaan, het 'n ernstige terugslag ervaar," het Agri SA, een van die land se grootste landbou-organisasies, in 'n verklaring gesê.
Die aansoek om die tersydestelling van die regulasies is deur Douglas Stern, die president van Agri Oos-Kaap, tesame met 15 ander aansoekers, insluitend die Graaff-Reinet-, Cradock-, Jansenville- en Buffelshoek Landbou-unies, aanhangig gemaak.
In sy beslissing het regter GH Bloem die onmiskenbaar ernstige moontlike omgewingsuitwerkings van hidrobreking en skaliegasontwikkeling aanvaar.
Advokate namens die aansoekers het aangevoer dat die minister van minerale bronne nie by magte was om die hidrobreking-regulasies te promulgeer nie, dat dit teenstrydig was met die bepalings van die Nasionale Wet op Omgewingsbestuur en die Nasionale Waterwet en dat die promulgering van die regulasies prosedureel onregverdig was. Die hof het hiermee saamgestem en 'n kostebevel teen die minister toegeken.
Stern het in reaksie op die uitspraak die volgehoue verset van die Oos-Kaapse landbougemeenskap teen hidrouliese breking in die provinsie geprys.
Dié dorp volgende op die lys vir kragonderbrekings
Arbeidshof sê oor 10111-staking
Dankie Here Jesus.
Baie dankie fat die hof darem nog goeie besluite kan neem om die publiek en land te beskerm teen geld gierigheid.
En dan is daar nog die feit dat die geskatte hoeveelheid reserwes heeltemal oorskat is.
Die minister het weereens sy hand oorspeel.
Kan hulle nie besef die grondwater gaan besoedel word …wat verstaan die dom.mense nie ! Dit gaan net oor n vinnige geldtjie en die res kan tengronde gaan ….anc vdrnietig net sover hulle gaan ….wat werk nog …. NIKS !